
REPUBLIKA HRVATSKA 
Trgovački sud u Zagrebu
  Zagreb, Amruševa 2/II
										90.St-2356/2015


R E P U B L I K A    H R V A T S K A

R J E Š E N J E

	Trgovački sud u Zagrebu po sucu Sandri Rotar Vogrin u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom KLUB TAJLANDSKOG BOKSA "LEON GYM", Maksimirska 132, Zagreb, OIB: 27463193520, dana 30. ožujka 2016. 
r i j e š i o    j e

Odbacuje se prijedlog FINANCIJSKE AGENCIJE od 30. listopada 2015. za otvaranje skraćenog stečajnog postupka nad dužnikom KLUB TAJLANDSKOG BOKSA "LEON GYM", Maksimirska 132, Zagreb, OIB: 27463193520, kao nedopušten. 

Obrazloženje

Financijska agencija podnijela je ovom sudu, temeljem odredbe čl. 429 st. 1 Stečajnog zakona ("Narodne novine" broj 71/15 – dalje: SZ), zahtjev za provedbu skraćenog stečajnog postupka nad dužnikom navedenim u izreci. U zahtjevu je navedeno kako je dužnik, na dan 1. rujna 2015., u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 2015 dana, kao i da dužnik nema zaposlenih.
Prema odredbi čl. 428 st. 1 SZ  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra. 
Uvidom u sudski registar, sud je utvrdio da je nad dužnikom pravomoćnim rješenjem ovoga suda br. St-867/2015 od 10. veljače 2016.g. otvoren i zaključen stečajni postupak pa stoga nisu ispunjene pretpostavke iz prethodno citiranog čl. 428. st. 1 SZ za provedbu skraćenog stečajnog postupka nad dužnikom, slijedom čega je odlučeno kao u izreci ovog rješenja. 

U Zagrebu, 30. ožujka 2016.
SUDAC
Sandra Rotar Vogrin
        


UPUTA O PRAVNOM LIJEKU
Protiv ovog rješenja nezadovoljna stranka može podnijeti žalbu Visokom trgovačkom sudu Republike Hrvatske u roku od 8 (osam) dana po primitku rješenja. Žalba se podnosi pismeno, putem ovog suda, u 3 (tri) primjerka.




DNA
1. podnositelju zahtjeva (FINA)
1. e-oglasna ploča – 15 dana

